Diari Oficial de la Generalitat Valenciana


Sumari del DOGV 2747, del 14-05-1996 (1996/838197)

ORDRE de 12 de març de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells corresponents a l'Educació Primària i l'Educació Secundària Obligatòria al centre docent privat Centre de Batxillerat Seminari Mater Dei, de Castelló, i el canvi de la denominació específica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/12/(4)/dof/vci/html**

### Dades del document

Número de DOGV
:   2747

Data del DOGV
:   14-05-1996

Secció del DOGV
:   DISPOSICIONS GENERALS

Número del document
:   1996/838197


Data del document
:   12-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 12 de març de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en els nivells corresponents a l'Educació Primària i l'Educació Secundària Obligatòria al centre docent privat Centre de Batxillerat Seminari Mater Dei, de Castelló, i el canvi de la denominació específica.   
L'expedient ha estat iniciat pel representant de la titularitat del Centre de Batxillerat Seminari Mater Dei, amb número de codi 14720675, situat a la Partida de la Magdalena, s/n, de Castelló, en sol·licitud d'autorització per a l'obertura i funcionament en els nivells d'Educació Primària i Educació Secundària Obligatòria, i modificació de l'autorització en el nivell de Batxillerat i en la denominació, així com finançament com a Seminari Menor Diocesà i concert educatiu en relació a l'alumnat no seminarista.  
L'Ordre de 26 de juliol de 1990, de la Conselleria de Cultura, Educació i Ciència (DOGV de 2 d'octubre) atorgà al centre l'autorització definitiva amb classificació provisional com a centre homologat de Batxillerat Unificat Polivalent, per a 12 unitats i 466 llocs escolars de capacitat.  
L'Ordre de 3 de juny de 1991 (DOGV de 2 de juliol), de la Conselleria de Cultura, Educació i Ciència, l'autoritzà per a fer els ensenyaments de COU.  
La Direcció General de Centres Docents, ha declarat, mitjançant Resolució de 20 de març de 1995, l'adequació de les instal·lacions proposades pel centre esmentat a allò disposat en el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris i en l'Ordre de 28 de febrer de 1994, del Ministeri d'Educació i Ciència, sobre autoritzacions com a centres docents privats dels Seminaris Menors Diocesans i de Religiosos de l'Església Catòlica.  
L'expedient ha estat tramitat per la Direcció Territorial d'Educació de Castelló, s'hi ha unit la documentació exigida i inclou els informes de la Unitat Tècnica de Construccions i de la Inspecció Educativa.  
Atés que dels informes que consten a l'expedient es desprén que el centre no reuneix els requisits preferents per a acollir-se al règim de concerts educatius, ja que no cobreix necessitats d'escolarització de la zona, ni atén població escolar de condicions econòmiques desfavorables.  
Vistos la Llei Orgànica Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, modificat pel Reial Decret 1487/1994, d'1 de juliol; el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris i l'Ordre de 28 de febrer de 1994, del Ministeri d'Educació i Ciència, sobre autoritzacions com a centres docents privats dels seminaris menors diocesans i de religiosos de l'església catòlica.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar al Seminari Menor Diocesà que més avall s'indica, l'obertura i funcionament com a centre docent privat en els nivells d'Educació Primària i Secundària Obligatòria, amb la consegüent modificació de l'autorització en el nivell de batxillerat, i en la denominació, en els termes que s'hi especifiquen.  
Centre: Seminari Menor Diocesà Mater Dei   
Denominació anterior: Centre de Batxillerat Seminari Mater Dei  
Domicili: partida de la Magdalena, s/n  
Localitat: Castelló  
Titular: Bisbat de Sogorb-Castelló.  
Codi: 70324290  
Configuració:  
- 6 unitats d'Educació Primària amb 150 llocs escolars  
- 8 unitats d'Educació Secundària Obligatòria amb 240 llocs escolars.  
- 4 unitats de Batxillerat modalitats de: ciències de la natura i salut, amb 2 unitats i 66 llocs escolars, i humanitats i ciències socials amb 2 unitats i 67 llocs escolars.  
Segon  
Aquesta autorització i modificacions tindran efectes progressius simultanis a la implantació efectiva dels ensenyaments afectats  
Tercer  
Desestimar al centre de referència la sol·licitud d'incorporació al règim de concerts educatius per no cobrir necessitats d'escolarització de la zona ni atendre població escolars de condicions econòmiques desfavorables.  
Quart  
Es reconeix al centre privat Seminari Menor Diocesà Mater Dei, de Castelló, a petició del titular, el dret a admetre alumnes no seminaristes d'ambdós sexes, d'acord amb el principi general de coeducació. Aquest alumnat, en no tenir la condició específica de seminarista, no podrà ser computat a efectes de les subvencions de l'Estat previstes a l'apartat 8è de l'Ordre de 28 de febrer de 1994, sobre autoritzacions com a centres docents privats dels seminaris menors diocesans i de religiosos de l'església catòlica.  
DISPOSICIó ADDICIONAL  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 12 de març de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI